第一次推出紫薯雪糕無試到，今次加埋oreo就更吸引，專誠試食呢個紫薯Oreo 雪糕窩夫($38)，店員一送餐上桌已見到同廣告一模一樣，黑色Oreo cone倒插喺紫薯雪糕窩夫上！第一啖雪糕食落充滿紫薯味，我將雪糕填滿個cone當平時嘅軟雪糕筒咁食，Oreo cone真係好脆，好味！剩番嘅雪糕夾窩夫食，窩夫帶蜜糖甜味，有d脆口，加埋雪糕同oreo碎都幾夾，我就喜歡個Oreo cone多d，整體係好味嘅！食完好滿足！